وعلى طاري الصمله والمعدلات انا سجلت بارامكو وسحبو علي وراح ترم وانا انتضرهم ثم سجلت بجامعه القصيم ودرست السنه التحضيريه ورسبت في اول ترم بمعدل 1.3 نجحت في اسهل ماده ودرست الترم مره ثانيه وحاولت اكون جاد في الدراسه واخذت منهم انجليزي بس العالم يقولون لي خذ مدرس خصوصي وانا ما ابي اعتمد عليهم لين اتخرج المهم شفت ان المعدل عيا يرتفع وقعدت ادرس لين جا الفاينل الاختبارات النهائيه قبل تبدا سحبت ملفي وسجلت بكليه كارفرج بالقصيم وحطوني بلفل الثالث من 4 لفلات لئن الانجليزي اللي اخذته في الترم اللي كنت فيه جاد نفعني والحين انا انشاء الله عندي خطه اني اجيب الدبلوم في سنتين ونص ثم اكمل البكلريوس للحاسب في ترم واحد اكون سبقت زملائي اللي بالجامعه وذاك الوقت انشاء الله ابتعث للماجستير اللي جالس اوفر من المكافأه واشتغل في اوبر علشانه 